Diari Oficial de la Generalitat Valenciana


Sumari del DOGV 7072, del 22-07-2013 (2013/7640)

RESOLUCIÓ de 25 de juny de 2013, del president de l'Institut Valencià de Competitivitat Empresarial (IVACE), per la qual es deixa sense efecte la segona fase de la convocatòria d'ajudes del Programa de Renovació dels Sistemes d'Enllumenat Públic en municipis de la Comunitat Valenciana de menys de 200 habitants, amb fins d'estalvi energètic per a l'exercici 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7072

Data del DOGV
:   22-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7640


Data del document
:   25-06-2013

Organisme emissor
:   Institut Valencià de Competitivitat Empresarial

Tipus de document
:   Resolució

Descriptors 

:   * ajuda pública

RESOLUCIÓ de 25 de juny de 2013, del president de l'Institut Valencià de Competitivitat Empresarial (IVACE), per la qual es deixa sense efecte la segona fase de la convocatòria d'ajudes del Programa de Renovació dels Sistemes d'Enllumenat Públic en municipis de la Comunitat Valenciana de menys de 200 habitants, amb fins d'estalvi energètic per a l'exercici 2011. [2013/7640]  
Per mitjà de la Resolució, de 30 de desembre de 2011, del president de l'Agència Valenciana de l'Energia (AVEN), publicada en el Diari Oficial de la Comunitat Valenciana, número 6703, de 31 de gener de 2012, es van convocar les ajudes del Programa de Renovació dels Sistemes d'Enllumenat Públic en municipis de la Comunitat Valenciana de menys de 200 habitants per a la seua adaptació al Reial Decret 1890/2008 amb fins d'estalvi energètic per a l'exercici 2011.   
Esta convocatòria preveia la realització de dos fases per al desenrotllament de l'esmentat Programa de Renovació dels Sistemes d'Enllumenat Públic, i se n'ha acabat la primera fase amb la realització i la supervisió dels projectes de reforma. En la segona fase estava prevista l'elecció dels projectes i l'execució de les obres, i fins al moment no s'ha iniciat cap dels tràmits previstos en la resolució de convocatòria.  
  
De conformitat amb el que establix l'article 4 de la Resolució de 30 de desembre de 2011, les ajudes es financen amb càrrec als pressupostos del Pla d'Acció de l'Estratègia d'Estalvi i Eficiència Energètica a Espanya 2008-2012, exercici 2011, gestionat per l'Agència Valenciana de l'Energia a la Comunitat Valenciana, fruit del conveni de col·laboració per a l'execució del dit pla subscrit entre l'Agència Valenciana de l'Energia i l'Institut per a la Diversificació i Estalvi d'Energia (IDAE), de data 28 de març de 2008. De la mateixa manera, l'esmentat article 4 supedita la concessió de les dites ajudes al crèdit pressupostari disponible.  
Després d'haver-se dilatat l'execució de la primera fase del Programa de Renovació dels Sistemes d'Enllumenat Públic i d'haver-se sol·licitat en diverses ocasions la pròrroga prevista en el conveni de col·laboració per a l'execució del Pla d'Acció de l'Estratègia d'Estalvi i Eficiència Energètica, subscrit entre l'IDAE i l'AVEN, l'IDAE ha comunicat a l'Institut Valencià de Competitivitat Empresarial, que ha assumit les competències de l'extinta AVEN, la impossibilitat de transferir els fons necessaris per a portar avant la segona fase del Programa de Renovació dels Sistemes d'Enllumenat Públic.  
De conformitat amb el que preveu l'article 9.4 de la Llei 38/2003, de 17 de novembre, General de Subvencions, l'atorgament d'una subvenció ha de complir, entre altres requisits, el de l'existència de crèdit adequat i suficient per a atendre les obligacions de contingut econòmic que deriven de la seua concessió.  
Per tot això, en virtut de l'article 24 de la Llei 1/2013, de 21 de maig, de la Generalitat, de Mesures de Reestructuració i Racionalització del Sector Públic Empresarial i Fundacional de la Generalitat, que establix que «les funcions que l'ordenament jurídic atribuïx a l'Agència Valenciana de l'Energia seran assumides per l'Institut Valencià de Competitivitat Empresarial, qui se subrogarà en la posició de l'Agència en tots els drets i obligacions que li corresponguen i en tots els procediments i relacions jurídiques», en virtut del que disposen el Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE), l'article 47.11 del Decret Legislatiu de 26 de juny de 1991, del Consell, pel qual s'aprova el text refós de la Llei d'Hisenda Pública de la Generalitat, i la Llei 38/2003, de 17 de novembre, General de Subvencions, vista la proposta de resolució de 24 de juny de 2013, del director adjunt de l'IVACE, en matèria d'energia, i en l'exercici de les facultats que em conferix l'article 4 del Reglament d'Organització i Funcionament de l'Institut Valencià de Competitivitat Empresarial (IVACE), resolc:  
  
  
Primer  
Deixar sense efecte la segona fase del Programa de Renovació dels Sistemes d'Enllumenat Públic en municipis de la Comunitat Valenciana de menys de 200 habitants per a la seua adaptació al Reial Decret 1890/2008 amb fins d'estalvi energètic, que preveu la Resolució de 30 de desembre de 2011, del president de l'Agència Valenciana de l'Energia (AVEN), publicada en el Diari Oficial de la Comunitat Valenciana, número 6703, de 31 de gener de 2012.  
  
Contra esta resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de la seua publicació, d'acord amb els criteris que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podrà interposar-s'hi recurs de reposició davant del president de l'IVACE, en el termini d'un mes comptat des de l'endemà de la seua publicació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 25 de juny de 2013.- El president de l'Institut Valencià de Competitivitat Empresarial: Máximo Buch Torralva.